10615 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1157 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός διατηρητέου διωρόφου κτηρίου, που 
βρίσκεται στην εκτός οικισμού περιοχή του Δήμου 
Πολιχνίτου νήσου Λέσβου, φερόμενο ως ιδιοκτησία 
Ιωάννη Συκά και Παναγιώτας Ψάνη και καθορισμός 
ειδικών όρων και περιορισμών δόμησης αυτού 1 

Τροποποίηση του Εγκεκριμένου Ρυμοτομικού Σχεδίου 
της Πόλης του Πειραιά, επί της οδού Μεγαλουπό- 
λεως και χαρακτηρισμός του χώρου μεταξύ των ο¬ 
δών Μεγαλουπόλεως, Χαϊδαρίου, Γλαύκου ως κοι¬ 
νόχρηστος - πρασίνου. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 45485/3.11.2004 
Απόφαση του Υφυπουργού Περιβάλλοντος, Χωρο¬ 
ταξίας και Δημοσίων Έργων. 3 


ΑΠΟΦΑΣΕΙΣ 

Αριθ. ΔΠΕ/12113 (1) 

Χαρακτηρισμός διατηρητέου διωρόφου κτηρίου, που βρί¬ 
σκεται στην εκτός οικισμού περιοχή του Δήμου Πολι- 
χνίτου νήσου Λέσβου, φερόμενο ως ιδιοκτησία Ιωάννη 
Συκά και Παναγιώτας Ψάνη και καθορισμός ειδικών ό¬ 
ρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
Ν. 2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν.2081/1992, όπως αντικαταστάθηκε με 
τηνπαρ. 2α,του αριθ. 1 του Ν. 2469/1997. 

3. Το υπ’αριθ. 1/1986 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 


άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 Π.Δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το αριθ. 110/2001 Π.Δ. «Οργανισμός Υπουργείου Αι¬ 
γαίου» (ΦΕΚ 101 /Δ/2001) και ειδικότερα στο άρθρο 5 αυ¬ 
τού. 

5. Την υπ’ αριθ. 8555/27.11.1990 κοινή απόφαση των Υ¬ 
πουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/1990» (ΦΕΚ741/Β/29.1.1990). 

6. Την αριθ. ΔΔΟ/Φ. 101.22/2205/8.3.1999 (ΦΕΚ 209/Β/ 
11.3.1999) Απόφαση Υπουργού Αιγαίου «Μεταβίβαση αρ¬ 
μοδιοτήτων στον Γενικό Γραμματέα, στους Προϊσταμέ¬ 
νους Διευθύνσεων και Τμημάτωντου Υπουργείου Αιγαίου 
και του δικαιώματος να υπογράφουν με «Εντολή Υπουρ¬ 
γού». 

7. Το φάκελο του θέματος, ο οποίος μας διαβιβάστηκε 
από το ΣΧΟΠ Νομού Λέσβου του Υπουργείου Αιγαίου με 
το υπ. αριθ. πρωτ. 285/ΦΣΧΟΠ/16.4.2003 έγγραφό του, 
που έλαβε αριθ. πρωτ. 6133/15.5.2003 του Υπουργείου 
Αιγαίου. 

8. Την από 11.8.2004 αιτιολογική έκθεση του τμήματος 
των Διατηρητέων Κτηρίων της Διεύθυνσης Περιβάλλο¬ 
ντος του Υπουργείου Αιγαίου και Νησιωτικής Πολιτικής, η 
οποία κοινοποιήθηκε στους ενδιαφερομένους με το υπ’ α- 
ριθ. πρωτ. ΔΠΕ/6133/2003/11.8.2004 έγγραφό μας. 

9. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ. 2του Ν. 1577/1985) 
όπως αντικαταστάθηκε με το άρθρο 3 του Ν.2831/2000) 
χωρίς να περιέλθουν τυχόν, αντιρρήσεις από τους ενδια¬ 
φερομένους στο Τμήμα Διατηρητέων Κτηρίωντης Δ/νσης 
Περιβάλλοντος του Υπουργείου Αιγαίου και Νησιωτικής 
Πολιτικής. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογι σμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται διατηρητέο το διώροφο κτήριο, που 
βρίσκεται στην εκτός οικισμού περιοχή του Δήμου Πολι- 
χνίτου νήσου Λέσβου, φερόμενο ως ιδιοκτησία Ιωάννη 
Συκά και Παναγιώτας Ψάνη, όπως σημειώνεται στο σχε¬ 
τικό τοπογραφικό διάγραμμα σε κλίμακα 1:100, που θε- 

ωρήθηκε από τον Προϊστάμενο της Διεύθυνσης Περι¬ 
βάλλοντος του Υπουργείου Αιγαίου και Νησιωτικής Πο¬ 
λιτικής, με την υπ’ αριθ. ΔΠΕ/12113/29.11.2004 πράξη 
του και συνοπτικό του αντίτυπο δημοσιεύεται με την πα¬ 
ρούσα απόφαση, επειδή φέρει αξιόλογα μορφολογικά, 
αρχιτεκτονικά και διακοσμητικά στοιχεία παραδοσιακής 
αρχιτεκτονικής. 

2. Στο χαρακτηριζόμενο διατηρητέο διώροφο κτήριο α¬ 
παγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει διακο- 
σμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου δια¬ 
τηρητέου διωρόφου κτηρίου εφόσον δεν αλλοιώνεται ο 
αρχιτεκτονικός του χαρακτήρας. 


4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο διατηρη¬ 
τέο διώροφο κτήριο. Επιτρέπονται μόνο επιγραφές μι¬ 
κρών διαστάσεων που πληροφορούν για τυχόν χρήση 
των χώρων του κτηρίου. 

5. Για οποιαδήποτε οικοδομική εργασία στο εσωτερικό 
και εξωτερικό του χαρακτηριζομένου διατηρητέου κτηρί¬ 
ου και στον περιβάλλοντα χώρο του καθώς και για την το¬ 
ποθέτηση επιγραφών απαιτείται η σύμφωνη γνώμη των 
Αρμοδίων Οργάνωντου Υπουργείου Αιγαίου και Νησιωτι¬ 
κής Πολιτικής. 

6. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 29 Νοεμβρίου 2004 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθ. 95281/1671 ( 2 ) 

Τροποποίηση του Εγκεκριμένου Ρυμοτομικού Σχεδίου 
της Πόλης του Πειραιά, επί της οδού Μεγαλουπόλεως 
και χαρακτηρισμός του χώρου μεταξύ των οδών Με¬ 
γαλουπόλεως, Χαϊδαρίου, Γλαύκου ως κοινόχρηστος 
-πρασίνου. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπ’όψη: 

1. Τις διατάξεις του από 17.7.1923 Δ/τος Φ.Ε.Κ. 228/Α) 
«περί Σχεδίων Πόλεων κ.λπ.» όπως τροποποιήθηκε και ι¬ 
σχύει. 

2. Τις διατάξεις του Ν.Δ. 690/1948 «περί Σχεδίων Πόλε¬ 
ων». 

3. Τις διατάξεις του Α.Ν. 314/1968 (Φ.Ε.Κ. 47/Α) όπως 
τροποιήθηκαν με το υπ’ αρ. 1018/1971 Ν. Δ/γμα (Φ.Ε.Κ 
220/Α). 

4. Τις διατάξεις του υπ’αρ. 183/1986 Π.Δ. (Φ.Ε.Κ. 70/Α). 

5. Την με αρ. ΔΤΕ/δ/43511/161/55/13.6.1988 εγκύκλιο 
του Υ.ΠΕ.ΧΩ.Δ.Ε. που αφορά «οδηγίες και προδιαγραφές 
για τροποποιήσεις κ.λπ. ρυμοτομικών σχεδίων». 

6. Τις διατάξεις των άρθρων 152 (παρ. 1,2 και 6) και 154 
του από 14.7.1999 Π.Δ. «Κώδικας Βασικής Πολεοδομικής 
Νομοθεσίας» (Φ.Ε.Κ. 580/Δ). 

7. Τις διατάξεις του Ν. 1337/1983 (Φ.Ε.Κ. 33/Α) για «ε¬ 
πέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» και του Νόμου 2508/1997 (Φ.Ε.Κ. 
124/Α) για «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις». 

8. Τις διατάξεις του Ν. 2831/2000 (Φ.Ε.Κ. 140/Α) για 
«Τροποποίηση των διατάξεων του Ν. 1577/1985 “Γενικός 
Οικοδομικός Κανονισμός” και άλλες πολεοδομικές διατά¬ 
ξεις». 


9. Τις διατάξεις του Ν. 2882/2001 (Φ.Ε.Κ. 17/Α) «Κώδι¬ 
κας Αναγκαστικών Απαλλοτριώσεων Ακινήτων». 

ΙΟ.Τηνπαραγρ. 1 του άρθρου 10του Ν. 3044/02 (Φ.Ε.Κ. 
197/Α). 

11. Το Π.Δ. 178/14.2.1981 (Φ.Ε.Κ. 50/Δ) «περί μεταβιβά- 
σεως Πολεοδομικών Αρμοδιοτήτων στο Δήμο Πειραιά». 

12. Το Π.Δ. 323/31.5.1989 (Φ.Ε.Κ. 146/Α) και το Π.Δ. 
410/1995 (Φ.Ε.Κ. 231/Α) που αφορά «Δημοτικό και Κοινο¬ 
τικό Κώδικα» όπως τροποποιήθηκε και ισχύει, καθώς και 
το Ν. 2539/1997 (Φ.Ε.Κ. 244/Α). 

13. Το Γ.Π.Σ. του Δήμου Πειραιά (Φ.Ε.Κ. 79Δ/88). 

14. Την 706/1.8.2003 απόφαση του Δημοτικού Συμβου¬ 
λίου Πειραιά. 

15. Την υπ’ αρ. πρ. Κ35/2004 Γνωμοδότηση του 
Ν.Σ.Χ.Ο.Π. (Πρακτικό 4/29.4.2004), αποφασίζουμε: 

1. Την Τροποποίηση του Εγκεκριμένου Ρυμοτομικού 
Σχεδίου του Δήμου Πειραιά επί της οδού Μεγαλουπόλε¬ 
ως με την μετατόπιση των Ο.Γ. στη διαμορφωμένη κατά¬ 
σταση και το χαρακτηρισμό του χώρου μεταξύ των οδών 
Μεγαλουπόλεως, Χαϊδαρίου, Γλαύκου ως κοινόχρηστο- 
πρασίνου, όπως σημειώνεται με κόκκινη και πράσινη συ¬ 
νεχή γραμμή στο από Μάιο 2003 τοπογραφικό διάγραμ¬ 
μα του Δήμου Πειραιά το οποίο συνοδεύει το υπ’ αρ. 
4/29.4.2004 πρακτικό του Ν.Σ.Χ.Ο.Π. 

2. Από τις διατάξεις της απόφασης αυτής δεν προκύπτει 
δαπάνη σε βάρος του προϋπολογισμού του Δήμου. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Νοεμβρίου 2004 

Ο Νομάρχης 
ΙΩΑΝΝΗΣ ΜΙΧΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

ΣτοΦΕΚ 1063 τεύχος Δ'/16.11.2004 που δημοσιεύθηκε 
η υπ’ αριθ. 45485/3.11.2004 Απόφαση του Υφυπουργού 


Περιβάλλοντος, Χωροταξίας και Δημοσίων Έργων, «Έ¬ 
γκριση Π.Μ. τμήματος της περιοχής βόρεια της περιμε¬ 
τρικής οδού Κύπρου του Δήμου Μεσολογγίου... κ.λπ.» 
διορθώνεται το λανθασμένο σχεδιάγραμμα που συνο¬ 
δεύει την απόφαση ως εξής: 

(Από το Υπουργείο Περιβάλλοντος, Χωροταξίας και Δημοσίων Έργων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















